கேள்வி: சண்முகம் சிவலிங்கம் பற்றி தகவல் சொல்.
பதில்: சண்முகம் சிவலிங்கம் (டிசம்பர் 19, 1936 – ஏப்ரல் 20, 2012, பாண்டிருப்பு) ஈழத்தின் முக்கிய கவிஞர்களில் ஒருவர். 1960 முதல் இலக்கியத்துக்குப் பங்காற்றி வந்த சண்முகம் சிவலிங்கம் ஓர் ஓய்வுபெற்ற அறிவியல்ப் பட்டதாரி ஆசிரியர். இலங்கையின் கிழக்கு மாகாணம், இலங்கை அம்பாறை மாவட்டம் பாண்டிருப்புப் பிறப்பிடமாகக் கொண்டவர். அவர் பிறந்தது ஒரு இந்துக் குடும்பத்தில். ஆனால் பாடசாலை காலத்திலேயே கத்தோலிக்க திருச்சபை மதம் மாறியவர். ஒரு கத்தோலிக்கக் குடும்பத்திலேயே திருமணம் செய்து கொண்டவர். கேரளம் படித்து அறிவியல் பட்டம் பெற்றார். அறிவியல் பட்டதாரி ஆசிரியராகப் பணி ஆற்றினார். பாண்டிருப்பு மகா வித்தியாலயத்தில் அதிபராக பணியாற்றி ஓய்வு பெற்றார். இவரது கிராமத்தில் இவர் ஸ்டீவன் மாஸ்டர் எனவே அழைக்கப்பட்டார். இவருக்கு ஆறு ஆண் பிள்ளைகள். ஒருவர் ஈழப்போர் களத்தில் உயிரிழந்தவர். இவரது கவிதைகளின் தொகுதி ஒன்று 1988இல் ''நீர்வளையங்கள்'' என்ற பெயரில் வெளியானது. இவர் விமர்சனக் கட்டுரைகளையும் சிறுகதைகளையும் எழுதுவதோடு கவிதை மொழிபெயர்ப்பிலும் பங்காற்றியுள்ளார். ஒரு கவிஞராகவே பரவலாக அறியப்பட்டாலும் இவரது சிறுகதைகளும் மிகவும் தரமானவையே. சண்முகம் சிவலிங்கம் எழுதிய ''ஆக்காண்டி'' கவிதை குறிப்பிடத்தக்க ஒன்றாகும்.
கேள்வி: சண்முகம் சிவலிங்கம் - நூல்கள் பற்றி தகவல் சொல்.
பதில்: * ''நீர் வளையங்கள்''-கவிதைத் தொகுதி * ''சிதைந்துபோன தேசமும் தூர்ந்துபோன மனக்குகையும் (நூல்)'', காலச்சுவடு வெளியீடு, 2011. * "காண்டாவனம்" சிற்கதைத் தொகுதி